

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 008-02/18-01/6

URBROJ: 2186-06-02/18-01

Petrijanec, 12. listopada 2018.

Na temelju članka 13. Zakona o pravu na pristup informacijama (»Narodne novine«, broj 25/13 i 85/15) i članka 48. Statuta Općine Petrijanec (»Službeni vjesnik Varaždinske županije«, broj 16/13 i 52/17), općinski načelnik dana 12. listopada 2018. godine, donosi

**ODLUKU**

**o imenovanju službenika za informiranje**

**Članak 1.**

Ankica Košić, pročelnica Jedinstvenog upravnog odjela Općine Petrijanec, određuje se za službenu osobu mjerodavnu za rješavanje ostvarivanja prava na pristup informacijama (u daljnjem tekstu: službenik za informiranje).

**Članak 2.**

Službenik za informiranje:

- obavlja poslove redovitog objavljivanja informacija,

- rješava pojedinačne zahtjeve za pristup informacijama i ponovne uporabe informacija,

- unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad tijela Općine Petrijanec,

- osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama.

**Članak 3.**

Korisnik prava na pristup informacijama i ponovnu uporabu informacija (u daljnjem tekstu: korisnik) ostvaruje pravo na pristup informacijama podnošenjem usmenog ili pisanog zahtjeva Općini Petrijanec.

Pisani zahtjev kojim se traži ostvarivanje prava na pristup informaciji sadrži: naziv i sjedište tijela javne vlasti kojem se podnosi, podatke koji su važni za prepoznavanje tražene informacije, ime i prezime i adresu fizičke osobe podnositelja zahtjeva, tvrtku odnosno naziv pravne osobe i njezino sjedište. Pisani zahtjev može se podnijeti putem pošte ili neposrednom predajom u pisarnici Jedinstvenog upravnog odjela na adresu: Općina Petrijanec, Vladimira Nazora 157, 42206 Petrijanec, te putem elektronske pošte: opcina@petrijanec.hr.

Usmeni zahtjev izjavom na zapisnik može se podnijeti osobno kod službenice za informiranje, na adresi Općina Petrijanec, Vladimira Nazora 157, 42206 Petrijanec u uredovno vrijeme Jedinstvenog upravnog odjela. O usmenom zahtjevu sastavlja se službena bilješka. Kontaktiranje vezano na podnošenje predmetnog zahtjeva može se izvršiti i na broj telefona 042/714-769 ili 042/714-220.

**Članak 4.**

Službenici Jedinstvenog upravnog odjela dužni su službenici za informiranje pružiti pomoć i osigurati pristup informaciji iz njihova djelokruga osim u slučaju ograničenja prava na pristup informacijama propisanih zakonom.

**Članak 5.**

Danom stupanja na snagu ove Odluke prestaje važiti Odluka o imenovanju službenika za informiranje KLASA: 008-02/17-01/1, URBROJ: 2186-06-17-704 od dana 2. listopada 2017. godine (»Službeni vjesnik Varaždinske županije« broj 58/17).

**Članak 6.**

Ova Odluka stupa na snagu danom donošenja, a objaviti će se u »Službenom vjesniku Varaždinske županije« i na internetskim stranicama Općine Petrijanec www.petrijanec.hr.

 OPĆINSKI NAČELNIK

 Željko Posavec, mag.ing.mech., v. r.